Per Laurén

Per Fredrik Laurén (10. joulukuuta 1910 Paraisten maalaiskunta – 23. marraskuuta 1974 Turku) oli suomalainen poliitikko, varatuomari, maanviljelijä ja säästöpankinjohtaja. Laurén toimi RKP:n kansanedustajana vuosina 1962–1966 edustaen Turun läänin eteläistä vaalipiiriä. Kunnallispolitiikassa Laurén toimi Paraisten maalaiskunnan kunnanvaltuuston sekä Paraisten kauppalan- ja kaupunginvaltuustojen puheenjohtajana. Laurén toimi presidentin valitsijamiehenä vuonna 1962.

Laurén kirjoitti ylioppilaaksi vuonna 1928, suoritti ylemmän oikeustutkinnon vuonna 1934 ja sai varatuomarin arvon vuonna 1937. Laurén toimi Piikkiön tuomiokunnan notaarina 1936–1937, Kemiön piirin nimismiehenä 1938, asianajajana Helsingissä 1938–1939, Dragsfjärdin ja Hiittisten nimismiehenä 1939–1945, maanviljelijänä Paraisten maalaiskunnassa, myöhemmin kauppalassa ja kaupungissa vuodesta 1945, Paraisten säästöpankin toimitusjohtajana 1945–1973 sekä Dragsfjärdin kunnanvaltuuston sihteerinä 1940–1945.

Laurénin vanhemmat olivat maanviljelijä ja kansanedustaja Karl Fredrik Laurén ja Edith Johanna Johansson. Laurénin puoliso vuodesta 1938 oli Ester Maria Söderström.

Lähteet 

Kansanedustajat
Suomen ruotsalaisen kansanpuolueen poliitikot
Paraisten kaupunginvaltuutetut
Paraisten maalaiskunnan kunnanvaltuutetut
Varsinais-Suomen vaalipiiri
Suomalaiset asianajajat
Suomalaiset pankinjohtajat
Vuonna 1910 syntyneet
Vuonna 1974 kuolleet